== Historie ==
Yes blev dannet i 1968 af sangeren Jon Anderson og [[el-bas]]sisten [[Chris Squire]]. Begge havde været nogle år i musikbranchen, og da de mødte hinanden, fandt de ud af, at de delte interessen for at arbejde med vokalharmonier, og de begyndte at samarbejde. Anderson kom med i Squires gruppe på det tidspunkt, kaldet Mabel Greer's Toyshop, som også blandt andet omfattede [[guitar]]isten [[Peter Banks]], men efterhånden blev flere af gruppens øvrige medlemmer skiftet ud. Først kom [[tromme]]slageren [[Bill Bruford]] til via en avisannonce, og senere kom også [[Keyboard (instrument)|keyboardspilleren]] [[Tony Kaye]] med, og med disse fem musikere begyndte gruppen at kalde sig Yes. Banks var idemand til navnet, der ville være tydeligt på plakater, fordi det var så kort.
Foreninger Organisationer